fr fr hu hu hu hu hu fr hu hu hu hu hu hu hu hu hu hu hu hu es hu es hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu ca hu hu hu zh de hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en arz eo hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2022. március 12. 3 változtatás vár ellenőrzésre.
Ugrás a navigációhoz Ugrás a kereséshez
1979. december 10. (42 éves)
magyarországi parlamenti képviselő (2008. február 10. – 2014. május 5.)
államtitkár (2010. június 2. – , Emberi Erőforrások Minisztériuma)
magyarországi parlamenti képviselő (2014. május 6. – 2018. május 7.)
Pázmány Péter Katolikus Egyetem (–2003)
A Wikimédia Commons tartalmaz Rétvári Bence témájú médiaállományokat.
Rétvári Bence Máté[1] (Budapest, 1979. december 10. –) magyar jogász, politikus, országgyűlési képviselő. 2014-től az Emberi Erőforrások Minisztériumának parlamenti államtitkára, miniszterhelyettese.
A budapesti Piarista Gimnáziumban érettségizett 1998-ban. A Pázmány Péter Katolikus Egyetem Jog- és Államtudományi Karán szerzett jogi diplomát 2003-ban. Az egyetemen Kopits ösztöndíjas, a hallgatói önkormányzat elnöke. 2008-ban tette le jogi szakvizsgáját és kezdte meg ügyvédi tevékenységét Budapesten.[2]
2002-2010 között az Ifjúsági Kereszténydemokrata Szövetség elnöke. 2006 és 2010 között a Fővárosi Közgyűlés tagja. 2008-ban időközi választáson lett országgyűlési képviselő. A parlamentben másfél hónapig a gazdasági és informatikai bizottság tagja volt, majd átkerült a környezetvédelmi bizottságba. Utóbbi tagsága 2010-ben lejárt. Egyéni körzete a főváros 15. választókerülete, Budapest XI. kerület Újbuda belső része (Szentimreváros, Gellérthegy, Lágymányos). A 2010-es országgyűlési választásokon újfent ebben a körzetben nyert egyéni mandátumot.
Fővárosi képviselőként sikeresen kezdeményezte az ún. kisgyermekes bérlet bevezetését, mely a tanulókkal és nyugdíjasokkal egyező kedvezményt nyújt a tömegközlekedésben a gyermeket nevelő szülőnek. Szintén kezdeményezésére és közreműködésével épült fel az 1950 és 1953 között kitelepítettek központi emlékműve a budapesti Szarvas téren.
A Kereszténydemokrata Néppárt és a Fidesz tagja. 2010-től a KDNP országos alelnöke.[3] A Fidesz választókerületi elnöke. A parlamentben 2008-ban és 2010-ben is a KDNP frakciójához csatlakozott. 2010-től a Közigazgatási és Igazságügyi Minisztérium államtitkára.
2014-től az Emberi Erőforrások Minisztériumának parlamenti államtitkára, miniszter-helyettese. Államtitkárként - civil javaslatra - előkészítette a jogalkotásban való társadalmi részvételről szóló törvényt (2010. évi CXXXI. törvény a jogszabályok előkészítésében való társadalmi részvételről), melyet az Országgyűlés elfogadott 2010-ben. Az Első Világháborús Centenáriumi Emlékbizottság tagja, illetve a magyarországi megemlékezések nemzeti koordinátora.
Aktívan részt vesz a Soros György, illetve az emberjogi szervezetek ellen indított kampányban: Egy országgyűlési képviselő kérdésére, hogy mi a terve a kormánynak a kísérő nélküli menedékkérő gyermekek elhelyezésére vonatkozóan a fóti Gyermekközpont bezárása után, érdemi válasz helyett egy a civilszervezeteket gyalázó nyilatkozatot adott ki.[4][5]
2019-es EP választások előtt két héttel, május 11-i sajtótájékoztatóján azt állította: "Brüsszel eljárásban kifogásolta a magyar kormány által bevezetni kívánt babaváró támogatás folyósítását... miközben ömlik a pénz a migránsokra"[6] Mint utólag kiderült, ez egyáltalán nem igaz. Az Európai Bizottság nem fogalmazott meg semmiféle álláspontot a magyar kormány babaváró támogatásával kapcsolatban.[7][8]
Első feleségétől elvált. Vagyonnyilatkozata alapján 2019-ben házasságban élt, Scheuring Kittivel, a NIF Zrt. felügyelő bizottsági tagjával, és gyermeke is van, Rétvári Patriknak hivják. [9].[10][11] Azonban a következő évi vagyonnyilatkozatából már mindkét információ hiányzik.[forrás?]
↑ Dr. Rétvári Bence Máté. varosatyak.hu. [2016. augusztus 5-i dátummal az eredetiből archiválva]. (Hozzáférés: 2016. október 7.)
↑ Adatlapja az Országgyűlés honlapján
↑ Adatlapja a KDNP honlapján
↑ hirado.huː Rétvári: Brüsszel támadja a babaváró támogatást, miközben ömlik a pénz a migránsokra
↑ HVG.huː Nagyon úgy tűnik, hogy hazudott a kormánylap és az államtitkár
↑ index.huː Kamuhírrel riogat a kormányi
↑ Rétvári Bence Dr. vagyonnyilatkozatai
↑ 444, 2014.02.28.: Rétvári Bence különköltözött a feleségétől. 444.hu, 2014. február 28. (Hozzáférés: 2018. december 7.)
↑ HVG, 2017.02.01.: Rétvári Bence havi félmilliót takarított meg, és újranősült. HVG, 2017. február 1. (Hozzáférés: 2018. december 7.)
Rétvári Bence hivatalos honlapja (archívum)
Rétvári Bence blogja (archívum)
Rétvári Bence a twitteren
Rétvári Bence YouTube csatornája
Rétvári Bence, dr. szócikk. Kereszténydemokrácia Tudásbázis, Barankovics István Alapítvány. barankovics.hu (Hozzáférés: 2015. ápr. 14.) arch
Politikaportál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Rétvári_Bence&oldid=24758031”
Pázmány Péter Katolikus Egyetem
Kevés forrással rendelkező lapok
Hivatkozás erre a változatra
Hogyan hivatkozz erre a lapra?
A lap utolsó módosítása: 2022. március 12., 17:39
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.